ms ms id en id hu ms tr en id id id ms id id id id id id id id ms id id id en en en en en en en en de en en en id ms en en ms en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Diam tak diam sudah hampir sebulan saya meninggalkan blog ini sepi tanpa sebarang berita terkini. Tiba-tiba saya teringat. Ada banyak cerita menarik yang saya berhutang dengan kamu semua. Yang paling saya ingat, kisah saya terserempak dengan Anak Muda Yang Gigih sehari sebelum Kaklong mendirikan rumah tangga. Wah! Lamanya dah cerita ni! Bulan Mei dulu kot. Tapi baru sekarang nak ungkit semula. Huhu =p
Ok. Bawa bertenang. Kisahnya, pada hari Jumaat sehari sebelum Kaklong berkahwin, saya keluar bersamanya ke bank. Saya ni sekadar pemandu dan peneman si darah manislah kiranya. Sampai di depan bank berkenaan, saya hanya menunggu di dalam kereta kerana tiada tempat letak kereta yang kosong. Ketika sedang menunggu, saya terlihat kelibat seseorang melintas di hadapan kereta saya dan menuju ke arah sebuah kenderaan lain di belakang kereta saya, yang juga diparkirkan di tepi jalan saja. Hati saya terdetik. Sekali lihat memang seperti dia. Tapi saya sengaja tidak mahu menoleh-noleh ke belakang. Kebetulan, cermin kereta saya sedikit tinted dan agak kabur jika dilihat dari luar. Jadi saya mengambil keputusan untuk berdiam diri saja.
Tiba-tiba saya teringatkan Kaklong. Saya pernah menceritakan kepadanya tentang kawan saya ini. Lalu saya menelefonnya. Tahu apa respon Kaklong. Ish ish ish. Tak memberangsangkan langsung =p Katanya: Apa dia, Ngah? Ish. Kawan mana satu ni, Kaklong bukan ingat semua. Kaklong tengah rimas beratur kat ATM ni. Nantilah cerita semula. Pening Kaklong dengar.
Ok. Sangat sedih saya waktu tu. Dalam hati saya berkata: Setiap kali kalau cerita apa-apa dengan Kaklong, dia mesti takkan ingat apa yang saya dah cerita tu, Lagipun, orang dah nak kahwin ni memang akan jadi selfish sikit. Huhu~ =p Jangan marah ye Kaklong.
Dalam pada itu saya terus memerhatikan dia melalui cermin pandang belakang. Dia sibuk sedang menguruskan sesuatu. Dalam sepuluh minit kemudian, Kaklong pun tiba. Saya menunjukkan dia kepada Kaklong melalui cermin pandang belakang. Saya memberi amaran kepada Kaklong supaya jangan menoleh atau meninjau-ninjaukan kepala secara terang-terangan. Saya tidak mahu dia tahu saya berada di situ. Hampir dua, tiga minit juga kami melihatnya berurusan di belakang kereta kami. Saya tidak tahu kenapa saya berbuat begitu. Tetapi apabila Kaklong sudah mula bising menyuruh saya menuju ke tempat lain pula, maka saya pun mula meninggalkan tempat itu.
Sampai di rumah, suasana memang sibuk. Ramai saudara yang berada di rumah sedang membantu menyiapkan persiapan memasak lauk-pauk kenduri. Dan saya pun sudah mulai lupa dengan pertemuan dan pengendapan saya dilakukan tadi.
Sebulan setengah sebelum raya puasa menjelma, saya menerima email daripadanya. Khabar terkini yang mengejutkan. Dia hendak berhijrah. Secara total. Dia dan ibu ayahnya akan berhijrah ke Oman selama dua tahun atas tuntutan urusan perniagaan ayahnya. Tersenyum saya membaca email itu. Panjang lagi huraiannya. Salah satunya termasuklah menuntut saya membelanjanya mee sup terbaik di Temerloh yang pernah saya ceritakan padanya ketika pertama kali berjumpa di Moscow dulu.
Saya membalas emailnya dengan sangat ringkas sebab terkejar-kejar menguruskan hal lain di rumah. Jawab saya: Nanti lagi dua tahun balik Malaysia tolong belikan stand plate Oman and satu toys yang comel-comel ada gambar Muscat untuk saya ye! Selamat berangkat pergi. Semoga keadaan kesihatan mama awak semakin baik di sana nanti. (Ibunya tidak berapa sihat sejak beberapa bulan sebelum itu lagi.)
Dia membalas: Aik. Stand plate untuk you. Toys pulak untuk siapa?
Email terakhir saya untuk hari itu: Untuk anak saya. Huhuhu~
Kalau saya tidak silap, dia berangkat dua hari sebelum Ramadhan menjelma (Saya ingat sebab saya oncall pada hari itu. Hehe). Dia kini sepenuh masa menguruskan perniagaan ayahnya di sana dan perniagaannya di sini diuruskan oleh sepupunya, Khaizat. Sejak itu kami sudah tidak berbalas email lagi. Diam hampir 5 bulan. Saya pun memang sangat sibuk dengan kerja dan hal-hal peribadi. Dia juga saya kira sibuk dengan segala urusannya di sana. Apa-apapun saya mendoakan dia dan keluarganya sihat walafiat dan perniagaan yang diusahakan mereka sekeluarga membuahkan keuntungan besar setimpal dengan penat lelah mereka selama ini.
Untuk rakan-rakan pembaca yang sudah berkahwin, kamu mahu tak anak yang gigih dan baik seperti kawan saya ini? Hehe. Kalau mahu, cuba-cubalah menamakan anak kamu dengan nama Uzair. Sebetulnya, kawan saya Si Anak Muda Yang Gigih ini bernama Muhammad Uzair =)
Buat Uzair, selamat menjalani kehidupan baru di bumi Muscat. Anak muda yang gigih macam awak insya Allah boleh berjaya di mana-mana saja awak berada.
Oklah. Saya rasa cukuplah episod cerita kawan saya yang seorang ni. Sebenarnya dia kecil hati dengan saya sebab tak menegurnya ketika dia berada di Temerloh pada bulan Mei itu. Untuk meminta maaf, saya sediakan entri ini. Dan tak terlalu awal jika saya hendak mengucapkan selamat mendirikan rumah tangga buat Uzair dan Lilian Hani yang akan berlangsung pada Januari ini. Siapa sangka, ketika sibuk berulang-alik menguruskan perpindahan keluarganya ke Oman sejak awal tahun lalu, dia telah bertemu jodohnya di sana. Lilian merupakan gadis berbangsa Indonesia yang mana keluarganya merupakan antara pemuzik orkestra yang agak ternama di Oman dan negara-negara sekitarnya. Tahniah!
Nota 1: Semua kawan yang baik dengan saya dah pun nak kawin.
Nota 2: Lepas ni takkan ada lagi entri melankolika jiwa yang sedih-sedih, syahdu-syahdan. Hehe. Hidup mesti sentiasa bermotivasi untuk menghadapi hari seterusnya.
This entry was posted on Wednesday, December 8th, 2010 at 8:44 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
4 Responses to “Namanya Uzair”
wani adnan says on December 9th, 2010 at 12:48 am :
Wani likes the second note. Life must be full of happiness and motivation. Dont let anything destroy this happiness. No more “soksek soksek”
December 9th, 2010 at 10:22 pm
Ngehehe. No more soksek soksek kan. I like that! 😉
akak says on December 10th, 2010 at 9:38 pm :
si uzair rupenye nama si anak muda yang gigih nie..
p/s: soksek soksek skali skala tak ape..jangan berterusan..kadang² kene lyn perasaan jgk..hehe
Eyrique Ettiqazz says on February 22nd, 2013 at 10:04 pm :
Kalau boleh beri blog dia, nak bc. I hope.
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)